**« Վարդանանք » կրթահամալիր ՍՊԸ**

**Հերթական ատեստավորման ենթակա ուսուցիչների վերապատրաստման դասընթաց**

**Հետազոտական աշխատանք**

**Թեմա- << Ես և շրջակա աշխարհը >> առարկայի դաստիարակչական նպատակները**

**Դասընթացավար- Ա. Արամյան**

**Ուսուցչուհի- Հ. Տոնոյան**

**Վանաձոր 2022թ.**

**Բովանդակություն**

Ներածություն--------------------------------------------------------------------------- 3

Գլուխ 1.

Դաստիարակության նպատակները-------------------------------------------------- 5

Գլուխ 2.

Առարկայի դաստիարակչական նպատակները------------------------------------- 6

Եզրակացություն------------------------------------------------------------------------13

Գրականություն ցանկ------------------------------------------------------------------15

**-2 -**

**Ներածություն**

<< Ես և շրջակա աշխարհը >> առարկան տասներկուամյա դպրոցի երկրորդից չորրորդ դասարաններում արդեն դասվանդվում է մոտ մեկ տասնամյակ: Առարկայի դերը այն է , որ օգնի երեխային աշխարհընկալման ճանապարհին, ճանաչի իրեն շրջապատող իրերն ու երևույթները, երեխան հասկանա, որ ինքն անհատ է, բայցև բնության մանիկն է: Իրեն շրջապատող աշխարհին ծանոթանալուն զուգահեռ, երեխան անընդհատ ընդլայնելու է իր պատկերացումները, մտահորիզոնը, ձեռք է բերելու գիտելիքներ, հմտություններ ու կարողություններ: Ուսումնասիրելով իրենց բակը, քաղաքը, մարզը, հայրենիքը, նրա ներկան ու անցյալը, ծանոթանալով տարբեր մասնագիտությունների տեր մարդկանց հետ և նրանց սոցիալական դերին՝ սովորողները ձեռք կբերեն և՛ գիտելիքներ, սոցիալական հաղորդակցման փորձ, և՛ շատ ու շատ անհրաժեշտ կենսական հմտություններ, որոնք հետագայում կդառնան կարողություններ: << Ես և շրջակա աշխարհը >> առարկան զրգացնում է նաև սովորողի դիտողական, ճանաչողական կարողությունները: Առարկան հորդորում է, խրատում է ավելի շատ լինել բնության գրկում, շփվել կենդանիների հետ, խնամել, պաշտպանել ( սերմանում է բարություն), ուսումնասիրել բույսերը, նրանց վարքը: Առարկան շղթայական ռեակցիա է շրջապատի ---> սովորողի ---> ուսուցչի ---> ծնողի: Կան ծնողներ, ովքեր մտահոգ են , որ յոթ տարեկան երեխան ի զորու չէ հասկանալ, ընկալել առարկան: Առարկան դառնում է հասանելի, երբ կա համագործակցություն ծնողի և ուսուցչի միջև: Երկուստեք պետք է աշխատեն ի շահ աշակերտի՝ առարկան դարձնելով հետաքրքիր, գունեղ, կենդանի, որ աշակերտն ինքը ցանկություն ունենա ինքնուրույն կազմակերպել ուսուցման գործընթացը, ձևավորել ինքնուրույն մտածելակերպ, որ ձևավորվում է էքսկուրսիաների, խմբային աշխատանքների, բանավեճերի միջոցով:

**-3-**

Պարապած դասերի օրինակով ցույց ենք տվել, որ բոլոր դժվարությունները հաղթահարելի են, երբ առկա է արդյունավետ համագործակցում՝ ուսուցչի, ծնողի, դպրոցի տնօրենության միջև: Աշխատանքային գործունեության ընթացքում ուսուցիչը երեխայի մոտ քայլ առ քայլ ձևավորում է հմտություններ, որոնք կյանքի տարբեր փուլերում պիտի դառնան կարողություններ: Յուրաքանչյուր դաս պիտի նպատակաուղղված լինի երեխայի աշխարհընկալմանը, նպաստի՝ ճանաչելու և ընկալելու շրջապատող աշխարհի իրերն ու երևույթները, բնությունը՝ կնդանական ու բնական աշխարհը: Թեմայի ընտրության կարևոր նպատակներից մեկն էլ հայրենասիրություն ձևավորելն ու դաստիարակելն է. Երեխան ավելի ուշադիր է դառնում իր բակի, թաղամասի, գյուղի կամ քաղաքի նկատմամբ, որոնք ամբողջանում են հայրենիք գաղափարի մեջ: Երեխան սիրում է վերոնշյալները. Դրանք դառնում են թանկ ու կարևոր: Ձևավորվում է սեր հայրենիքի կատմամբ: Նպատակներից մեկն էլ պետք է լինի այն, որ երեխայի գիտակցությանը հասցվի, որ հայրենիքը, ի վերջո, իրենով, իր ընկերներով ու բազմահազար մարդկանցով է ապրում, շնչում, որոնք սիրում ու հոգատար են հայրենի բնաշխարհինկատմամբ, որոնք չեն ջարդում, չեն քանդում, չեն աղտոտում (ներկայացվում է համապատասխան տեսաձայնագրություներ, էքսկուրսիաների ժամանակ կատարված նկարահանումներ): Դասի ընթացքում հարցերը պետք է լինեն հստակ, նպատակաուղղված, մտածելու տեղիք տվող: Դասապրոցեսում մեծ տեղ պետք է հատկացնել խաղին: Խաղերը սովորաբար նպաստում են ուսումնական գործընթացի ակտիվացմանը, սովորողների լիցքաթափմանը՝ դասը դարձնելով հետաքրքիր և ցանկալի:

**-4-**

**Գլուխ 1.**

**Դաստիարակության նպատակները**

Ցանկացած դաստիարակություն, սկսած փոքրագույն փաստերից մինչև լայնածավալ պետական ծրագիր, միշտ նպատակաուղղված է:Դաստիարակության նպատակներն այն են, որ ձևավորի մարդ, անհատ ոչ միայն ներկայի, այլ նաև ապագայի.այսինքն՝ մարդ բոլոր ժամանակների համար: Ժամանակակից աշխարհում գոյություն ունեն բազմատեսակ դաստիարակության նպատակներ և նրանց համապատասխան համակարգեր: Դրանցից յուրաքանչյուրը բնութագրում է իր նպատակը, ինչպես նաև պահանջում է դրանց իրականացումը որոշակի պայմաններում և միջավայրում: Դաստիարակության նպատակները մանկավարժության պատմության «մտքերում » փոխվում են ըստ ժամանակի հրամայականի և մարդկային տարբեր որակներիցմինչ և անձնային փոփոխություններ: Այս ամենի շուրջ ընթացող պայքարն սկսվել է դեռևս անտիկ աշխարհից: Անտիկ մտածողները համաձայն էին այն մտքին, որ դաստիարակության նպատակները պետք է լինեն բարեգործների կողմից: Բայց ովքե՞ր են այդ բարեգործները: Պլատոնը բարեգործներ համարում էր խելքը, կամքը և զգացմունքը: Արիստոտելը՝ համարձակությունը, հանդուրժողականությունը,հնազանդությունը, արդարությունը, բարձրագույն մտածողությունն ու բարոյական մաքրությունը: Կանտը գտնում էր, որ « Երեխաների դաստիարակությունը ոչ թե ներկայի, այլ ապագայի համար է»: Գերմանացի մանկավարժ Հերբարտը դաստիարակության նպատակը տեսնում էր բազմակողմանի, համահունչ զարգացման մեջ՝ ուղղված լինելով մարդկային ներդաշնակ ձևավորմանը:[4]

**-5-**

**Գլուխ 2.**

**Առակայի դաստիարակչական նպատակները**

Առարկայի դաստիարակչական նպատակը տարրական դպրոցում աշխարհի ամբող ջականության՝ նրա բազմազանության և փոխկապվածությունների, բնության, հասա րակության և սոցիալ մշակութային օբյեկտների և երևույթների միասնականության ամբողջական պատկերի ձևավորումն է, ինչպես նաև ՝ հոգեպես, ֆիզիկապես առողջ և ներդաշնակ զարգացող, ստեղծագործ անձի ձևավորումը, որն ունի էկոլոգիական, մշակութաբանական գրագիտություն, մարդկանց և բնության հետ փոխհարաբե րություններում ունի բարոյաէթիկական նորմերին համապատասխան, չվնասող, անվտանգ, պատասխանատու վարքագիծ և հայրենասեր քաղաքացու նկարագիր՝ դաստիարակելու առողջ հոգեկերտվածքով անհատ: « Ես և շրջակա աշխարհը» առարկան նպատակ ունի սովորողներին օգնելու.

* հասկանալ սեփական ինքնությունը՝ որպես անձ, ունենալ ազգային և համերկրային աշխարհայացք, իմանալ բազմազանության մասին և ընդունել այն,
* արդյունավետ հաղորդակցվել, հասկանալ, քննադատաբար վերլուծել տարբեր տեսակետներ, կարողանալ արտահայտել սեփական միտքը,
* ուսումնասիրել աշխարհը՝ Հայաստանի տեսանկյունից ,
* կիրառել ռեֆլեքսիվ մտածողություն տարբեր իրավիճակներ՝ վերլուծելու, վեր հանելու խնդիրները և որոշումներ կայացնելու,
* հաղթահարել կոնֆլիկտային իրավիճակները, բանակցել և նախընտրել խաղաղ տարբերակներ՝ հարգելով մյուսների կարծիքները, կարողանալ զերծ մնալ բռնությունից և բռնություն կիրառելուց,
* կարևորել հասարակական գործընթացները, գիտակցել սեփական վարքի հնարավոր ազդեցությունը հասարակության վրա,

**-6-**

* ցուցաբերել սոցիալական համախմբման նվիրվածություն՝ գնահատելով հասարակության բազմազանությունը,
* տեղեկացված լինել որոշումների կայացման էթիկական նորմերին,
* ունենալ պատասխանատու վերաբերմունք իր և ուրիշների առողջության և անվտանգության հանդեպ, ինչպես նաև ունենալ համապատասխան սովորություններ, նախասիրություններ,
* կրել անձնական և կոլեկտիվ պատասխանատվություն՝ ընդհանուր բարիքի համար փոփոխություններ արարելու:

ՀՊՉ-ի պահանջներին համապատասխան՝ Ես և շրջակա աշխարհ առարկայի դաստիարակչական նպատակներն են ՝

* ծանոթացնել սովորողին շրջապատող աշխարհին, մարդկային հարաբերություններին, այնտեղ կատարվող բնական, հասարակական երևույթներին ու օբյեկտներին,
* սովորեցնել հաղորդակցվել և համագործակցել ուրիշ մարդկանց հետ, նրանց մոտ ձևավորել իրենց և շրջակա աշխարհը ճանաչելու հմտություններ,
* նպաստել սեփական արժանապատվության զգացումի, հանդուրժողականության, շրջապատի մարդկանց նկատմամբ բարյացակամ վերաբերմունքի ձևավորմանը,
* օգնել դառնալու կոլեկտիվի լիիրավ անդամ, ձևավորել և զարգացնել ինքնուրույն որոշումներ կայացնելու, սեփական արարքները վերահսկելու, դրանց համար պատասխանատու լինելու գիտակցություն,
* նպաստել սովորողների ինքնադրսևորման ու ինքնարտահայտման հմտությունների ձևավորմանը, սեփական երկրի պատմամշակութային արժեքների ժառանգորդը լինելու գիտակցությանը,
* ձևավորել առողջ ապրելակերպին նպաստող վարքագիծ, բնության հանդեպ հոգատար վերաբերմունքի անհրաժեշտության գիտակցում,
* սովորեցնել ճանաչել սեփական օրգանիզմը, ծանոթացնել օրգանիզմի խնամքի և հիգիենայի հիմնական կանոններին, ունենա օրվա ռեժիմ:

**-7-**

Դաստիարակչական նպատակները նպաստում են՝ գիտելիքների, ուսուցման գործընթացի նկատմամբ դրական վերաբերմունքի ձևավորմանը, մտահոգումների, հայացքների և տեսակետների անձնային որակների, ինքնագնահատման և ինքնուրույնության ձևավորմանը, ցանկացած հասրակության մեջ պատշաճ վարքագծի փորձի ձեռքբերմանը: Յուրաքանչյուր դասի դաստիարակչական նպատակը պետք է հանգամանորեն պլանավորել, շատ կոնկրետ ձևակերպել՝ կիրառելով արտահայտություններ, որոնք կարթնացնեն հետաքրքրություն, հետաքրքրասիրություն, աշակերտներին մղել ակտիվության, իր վերաբերմունքն արտահայտել, արմատավորել և ամրապնդել հմտությունները: Կախված ուսումնական նյութից, դասարանի առաջադիմությունից՝ դասին կամ դասի առանձին փուլերին կարելի է ընտրել և զուգակցել ուսումնական գործունեության տեսակները՝

* ստեղծագործական աշխատանքների կատարում, ներկայացում՝ դերային խաղերի կազմակերպում,
* նկարների, ֆիլմերի դիտում, քննարկում, բանավիճում,
* անհատական կամ խմբային, ինքնուրույն,զույգերով աշխատանքների կատարում,
* տեղանքի, շրջակայքի, երևույթների դիտարկում, վերլուծում,
* նոր տեխնոլոգիաների օգտագործում,
* գովազդային ցուցանակների պատրաստում,
* գրքույկների, ռեֆերատների կազմում:

Դաստիարակության գործընթացի կառուցվածքն իրենից ներկայացնում է խնդիրների միագումար ամբողջություն, որոնց լուծմանն է ուղղված հենց այդ նույն գործընթացը: Այդ խնդիրները լուծվում են հաջորդաբար, սակայն նախորդ և հաջորդ խնդիրների հետ փոխկապակցվածության սկզբունքով՝ փուլ առ փուլ:

Այսպես, օրինակ՝ առաջին փուլում դաստիարակվողները գիտակցում են պահանջվող վարքի նորմերը և կանոնները:

**-8-**

Երկրորդ փուլում իրենց յուրացրած դաստիարակչական գիտելիքները վերածում են համոզմունքների: Երրորդ փուլում դաստիարակում, ձևավորում են իրենց զգացմունքները: Չորրորդ փուլում պահապանում են մանկավարժական գործողությունների հաջորդականությունը: Դաստիարակության կարևոր նպատակներից է նաև սովորողին սովորեցնել իրեն ապահովելու կարողությունը: Սովորողը դեռ մանկուց պետք է դաստիարակվի այն ոգով, որ՝ **«Մարդու իրավունքների գլխավոր պաշտպանը ինքը՝ մարդն է»:[**2,էջ272] «Ես և շրջակա աշխարհը» առարկան սովորողներին դաստիարակում է ոչ թե մեկ ուղղությամբ, այլ դաստիարակության ընդհանուր համակարգի բաղկացուցիչ մասերի բոլոր ուղղություններով՝ մտավոր, բարոյական, աշխատանքային, գեղագիտական, ֆիզիկական, իրավական, տնտեսագիտական, էկոլոգիական: «Ես և շրջակա աշխարհը» առարկայական նպատակները պետք է հիմնված լինեն գիտելիք,հմտություն,արժեքային համակարգ եռակապի վրա: Առարկայական ծրագիրն ու դասագիրքը համահունչ բացահայտում են ու դաստիարակում սովորողի հմտություններն ու կարողությունները: Դաստիարակչական նպատակները արժևորում ու ձևավորում են՝

* հարգանք, քաղաքացիական մտածողություն: Նրանք ճանաչում են իրենց, ընկերներին, սիրում են իրենց բակը, համայնքը, հայրենիքը:
* իրավունք, պարտականություն և պատասխանատվություն, մարդկային արժանապատվությունն ու մարդու իրավունքները,
* աշխարհաճանաչողություն. ծանոթանում են տարբեր ժամանակաշրջաններին և երկրների մշակույթներին՝ արժևորելով մշակութային բազմազանությունը,
* սեփական կարծիքն ու անկանխակալ վերաբերմունք դրսևորել այլ մշակույթների, ազգային պատկանելիության, սովորույթների հանդեպ,

**-9-**

* որոշակի դրսևորում կարծրատիպերի նկատմամբ. գիտակցել, որ բոլոր կարծրատիպերը ճիշտ չեն և մարդկանց պետք է հարգել, սիրել անկախ նրանց ազգությունից, կրոնական պատկանելիությունից, աշխարհայացքներից:

Դաստիարակչական նպատակներից է նաև սովորողի մոտ ինքնակառավարման դրսևորումը: Սովորողը գիտակցում է ինքնակառավարման արդյունավետության օգտակարությունը: Նրա մոտ ի հայտ են գալիս որակներ, որոնք օգնում են տարբեր իրավիճակներում լինել հավասարակշիռ, կատարել քայլեր, որոնք չեն վնասի ոչ միայն իրեն, այլև շրջապատին:

Ինքնակառավարման արդյունքում սովորողը դառնում է ինքնավստահ, համարձակ, պահպանում է հավասարակշռությունը ցանկացած իրավիճակում: Կարևոր է նաև սովորողներին տալ հնարավորություն՝ անվարան արտահայտելու սեփական վերաբերմունքը, կարծիքը. չէ՞ որ նա դառնալու է իր երկրի խնդիրներով ապրող անհատ: Առարկայի դաստիարակչական կարևոր նպատաներից մեկն էլ այն է, որ հնարավորություն է ընձեռնում սովորողներին սովորելու, տարբերելու, ընտրելու ճիշտ, ժամանակի պահանջներին համահունչ մասնագիտություն, որն էլ կապահովվի ունենալ հասարակությանը պիտանի, բարձր վարձատրվող ու ցանկալի աշխատանք: Սովորողը կտարանջատի մասնագիտությունը աշխատանքից՝ գիտակցելով, որ պետք է նախևառաջ ունենա մասնագիտություն, այնուհետև համապատասխան աշխատանք: Աշխատանքը պիտի կատարի սիրով ու պատասխանատվությամբ: Աշխատանքի որակն էլ կախված է մասնագիտության գերազանց իմացությամբ: Դաստիարակելով ազգային արժեքներ՝ պետք է հիշել ազգային մշակույթի, լեզվի մասին: Լեզուն հիմքն է ազգի պահպանման, գոյության հենքը: Սովորողը պիտի իմանա և դասիարակվի ոգով, որ կրողն է անցյալի հսկա պատմության, առաջին տպագիր գրքի հեղինակը, աշխարհում եզակի գրապահոց – Մատենադարան, խաչքար ունեցողը: Ուսուցիչը պետք է այնպես դաստիարակի, որ այն դառնա սովորողի

**-10-**

առօրյայի մի մասը, նա պիտի գիտակցի, որ հայ մշակույթի ոչնչացմանը զուցընթաց, «ոչնչանում» է ինքը: Նա պիտի հոգ տանի եկեղեցիների, խաչքարերի, հայեցի երգ-երաժշտության, թանգարանների, պատկերասրահների և արձանների մասին՝ ճանաչելով դրանց կերտողներին: Այսօր սպորտը դարձել է շատ կարևոր, այն մեծ ազդեցություն ունի մարդկանց առօրյայում: Դրա համար անհարաժեշտ է ճիշտ դաստիարակել սովորողին: Ցանկացած սպորտաձև կարող է նպաստել անհատի դաստիարակությանը, մտածողությանն ու կամքի ձևավորմանը: Սպորտով պետք է զբաղվի յուրչաքանչյուր ոք, քանի որ այն զարգացնում է դիմադրողականությունը, կոփում է մարմինը, սովորեցնում է կարգապահություն և պատասխանատվության զգացում: Ովքեր զբաղվում են սպորտով ունեն բարձր կամքի ուժ, վստահություն և ունեն ձգտում՝ հասնելու իրենց առջև դրված նպատակներին: Նրանք ունեն շփան լայն միջավայր, ընկերասեր են, լավատես, քանի որ մարզումների ժամանակ մարդու օրգանիզմը արտադրում է «երջանկության» հորմոնը: Դրա հետևանքով մարզիկները չեն տառապում ընկճախտով:

Քսանմեկերորդ դարի առաջնային խնդիրն է բնապահպանությունը: Սովորողը դեռ մանկուց ընտանիքում պիտի դաստիարակվի՝ ցուցաբերելով հոգատարություն, սեր շրջակա միջավայրի հանդեպ: Իսկ արդեն դպրոցում պետք է հասկանա անհրաժեշտությունը օդի մաքրության, հողային և ջրային ռեսուրսների օգտագործման ու պահպանման, կենդանական, բուսական (անտառային) աշխարհի կենսական անհրաժեշտության մասին:

Նպատակն է սովորողի մոտ ձևավորել պատասխանատվություն ոչ միայն հայրենի, այլև համաշխարհային բնաշխարհի նկատմամբ: Գնահատի բնության յուրաքանչյուր մասնիկը, առանց որի չի կարող լինել կյանք:

**-11-**

«Բնությունը, դա մի գիրք է,- գրում է Մ. Նալբանդյանը,- որը պետք է կարողանալ կարդալ և ճիշտ հասկանալ: Նրան սխալ հասկանալը մեծ վնասներ է բերում: Բոլոր այն մոլորությունները, որ կան աշխարհում, առաջացել են բնությունն անբավարար ճանաչելուց կամ բոլորովին չճանաչելուց: Եվ այդ մլորությունները կարելի է հերքել՝ միայն բնությունը ճիշտ ճանաչելով»:[1,էջ3]

Գյոթեն էլ գտնում էր, որ «Բնությունը կատակներ չի սիրում, ճանաչում, նա միշտ արդարացի է, միշտ լուրջ, միշտ խիստ է: Նա միշտ ճշմարտացի է: Սխալները և մոլորությունները մարդկանցից են բխում »:[1,էջ3]

«Ես և շրջակա աշխարհը» առարկայի դաստիարակչական նպատակներից է «Ֆիանսական կրթությունը»: «Ես և շրջակա աշխարհը» առարկայի դասընթացում ֆինանսական կրթության ինտեգրումը նպաստում է ֆինանսապես գրագետ անձի ձևավորմանը: Անձ, ով կունենա այնպիսի գիտելիքներ, հմտություններ և մշակույթ, որոնք հնարավորություն կտան լինելու տեղեկացված, անձնական ֆինանսների վերաբերյալ կայացնելու պատասխանատու որոշումներ, ձեռնարկելու իրավիճակին համապատասխան ճիշտ գործողություններ:

Սովորողները վերլուծությունների, տարբեր իրավիճակների քննարկման ճանապարհով կկարողանան հասկանալ, որ միայն այդ որակների առկայության դեպքում կարելի է կառուցել բարեկեցիկ ու արժանապատիվ ապագա՝ կառավարելով սեփական կյանքին առնչվող բոլոր ոլորտները, այդ թվում նաև ֆինանսները:

**-12-**

**Եզրակացություն**

Այսպիսով, «Ես և շրջակա աշխարհը» առարկայի ուսումնասիրությունը ձևավորում է անհատի, ով կարող է զննել, բնութագրել, վերլուծել, տրամաբանել, շրջակա միջավայրի առարկաները ընդհանրացնել, կատարել մշակութային առաջադրանքներ: Դաստիարակում է էկոլոգիական և հոգևոր-բարոյական մշակույթ: Կրոնի նկատմամբ ձևավորում է հատուկ վերաբերմունք, անհրաժեշտություն՝ մասնակցելու ստեղծագոր ծական և հասարակական գործունեության: Բնության մեջ, հարազատ միջավայրում, համայնքում ճիշտ և անվտանգ կողմնորոշվելու կարողություն է ձևավորում:

«Ես և շրջակա աշխարհը» առարկան ինտեգրված է մայրենի, մաթեմատիկ, կերպարվեստ, երաժշտություն, ֆիզկուլտուրա առարկաներին:

Տարրական դպրոցն ավարտողը,ուսումնսիրելով «Ես և շրջակա աշխարհը» առարկան պետք է ՝

* սիրի հայրենիքը, հայրեիքի նկատմամբ ունենա պարտավորվածություն, պատասխանատվություն՝ ոչ թե մեռնել, այլ ապրել:
* լինել բարի, հանդուրժող, ազնիվ, պարտաճանաչ, պատասխնատու,
* արժևորի ու պահպանի մշակութային արժեքները՝ անկախ ազգային, կրոնական պատկանելիությունից,
* լինի ընկերասեր, աջակից ու համագործակցող,
* իմանա իր հերոսներին՝ կռվի դաշտում, գիտության և մշակույթի բնագավառներում, մարզական աշխարհում,
* սիրի բնությունը, պահպանի յուրաքանչյուր քար ու թուփ,
* հոգատար վերաբերմունք դրսևորի կենդանիների և բուսական աշխարհի նկատմամբ,
* իմանա իր պարտականություններն ու իրավունքները,
* չհանդուրժի կեղծիք, իրավունքների ոտնահարում ,

**-13-**

* սեր և հետաքրքրություն ցուցաբերի Երկիր մոլորակի նկատմամբ,
* ունենա քաղաքավարի, բարեկիրթ խոսք,
* արժևորի իր և դիմացինի աշխատանքը, հաջողություներն ու ձեռքերումները, գնահատի այն,
* գիտակցի բնական պաշարների սահմանափակությունը, վնասակարությունը,
* կարողանա իր կարծիքը, միտքը հստակ, ճիշտ ձևակերպել, լսել ուրիշներին և հասկանալ:

Տարրական դպրոցից ստացած գիտելիքները, կարողություններն ու հմտությունները

արժեքավոր հենք են միջին դպրոցում հասրակագիտական, բնագիտական առարականերն ուսումնասիրելիս:

**-14-**

**Գրականության ցանկ**

1. Է. Մ. Հայրապետյան, Կ. Վ. Գրիգորյան, «Շրջակա միջավայրի պահպանություն», Երևան, 2005

2. Յ. Ամիրջանյան, Ա. Սահակյան, «Մանկավարժություն» ,Երևան, 2005

3. Ն. Տողանյան, Ա. Հովսեփյան, Ա. Կարապետյան, Ա. Գյուլբուդաղյան, « Ես և շրջակա աշխարհը»,Երևան,2015

3. Հանրակրթության պետական չափորոշիչ, 2021

4. https://uchebnikfree.com

**-15-**